Diari Oficial de la Generalitat Valenciana


Sumari del DOGV 4367, del 29-10-2002 (2002/11506)

Informació pública de l'alternativa tècnica de programa per al desenvolupament de l'actuació integrada a Teulada, carrer Damasc, que inclou projecte d'urbanització i estudi de detall.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   4367

Data del DOGV
:   29-10-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/11017


Organisme emissor
:   Ajuntament de Teulada

Tipus de document
:   Anunci

Informació pública de l'alternativa tècnica de programa per al desenvolupament de l'actuació integrada a Teulada, carrer Damasc, que inclou projecte d'urbanització i estudi de detall. [2002/A11359]
  
Esta Alcaldia Presidència, per Resolució adoptada el dia 2 d'octubre de 2002, ha resolt:
  
Primer
  
Sotmetre al tràmit d'informació pública l'alternativa tècnica del programa per al desenrotllament de l'actuació integrada a Teulada, carrer Damasc, que inclou projecte d'urbanització i estudi de detall, presentat per la mercantil Art & Arq, SL, pel termini de 20 dies hàbils, mitjançant un edicte publicat en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana, prèvia remissió dels avisos previstos en l'article 46.3 de la Llei Reguladora de l'Activitat Urbanística (LRAU).
  
Segon
  
La present informació pública té caràcter de simultani concurs públic per a la selecció de l'urbanitzador, podent-se presentar alternatives tècniques i al·legacions durant el termini indicat de 20 dies, comptadors des del següent al de publicació del present edicte en el Diari Oficial de la Generalitat Valenciana, sense que incidisca en el còmput d'este termini qualsevol altra forma de publicitat que poguera donar-se a esta.
  
Tercer
  
Les proposicions juridicoeconòmiques es presentaran durant els cinc dies següents al venciment del termini anterior.
  
Quart
  
Esteos terminis quedaran prorrogats per 20 dies addicionals si, durant els 10 primers d'informació pública, alguna persona es compromet a a presentar una alternativa tècnica substancialment diferent a la inicial i en presta caució. S'anunciarà esta pròrroga en el tauler d'edictes de l'Ajuntament i es comunicarà als qui, per desconéixer-la, hagueren presentat pliques prematurament.
  
Cinqué
  
L'acte d'obertura de pliques es realitzarà en la següent data hàbil a la conclusió del termini per a presentar-les. Si este dia fóra dissabte es posposaria al dilluns següent.
  
Sisé
  
L'expedient estarà de manifest i podrà consultar-se en el Departament d'Obres, Urbanisme i Medi Ambient de l'Ajuntament de Teulada, en dies i hores hàbils.
  
Seté
  
Notificar el present acord als regidors de la corporació municipal, de conformitat i als efectes previstos en l'article 46.3 de la LRAU.
  
Vuité
  
Remetre avís amb el contingut de l'edicte al domicili fiscal de qui conste en el cadastre com a titular de drets afectats per l'actuació proposada.
  
Nové
  
L'adjudicació del programa que es realitze s'efectuarà amb els condicionants o modificacions que, si de cas, acorde l'Ajuntament de Teulada.
  
La relació de titulars afectats és la que a continuació s'indica, per si no fóra possible practicar avís a qualsevol d'ells, per resultar desconeguts, ignorar-se el lloc d'avís, o bé, si intentat este, no s'haguera pogut practicar, servint la present publicació a tal efecte, de conformitat amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú:
  
De la qual cosa l'assabente, fent-li saber que, contra el present acord plenari definitiu en via administrativa, pot interposar recurs potestatiu de reposició en el termini d'un mes davant el mateix òrgan que el va adoptar, a partir de la recepció del present anunci, previ al contenciós administratiu, o este directament, davant el Jutjat Contenciós Administratiu, en el termini de dos mesos a partir de la recepció del present anunci, o de la notificació de la resolució del recurs de reposició.